《送长儿槃赴金陵典斛 其一》
宋代·吴泳

皤皤六十翁，碌碌三男子。阿柴冠尚痴，阿㭲晬欲死。

槃也年未彊，早为贫出仕。家庭所训诲，仕亦当念此。

敬则能莅官，敏则能决事。事长如严师，择交必端士。

僮亦人子耳，勿以盛气使。只效龙伯高，芳名播青史。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。